OzLabs/hebrew-wiki-articles huggingface dataset:
יו הנרי ברקנרידג'

יו הנרי ברקנרידג (באנגלית: Hugh Henry Breckenridge; 1870 – 1937) היה צייר ומדריך אמנות אמריקאי, שדגל בתנועות האמנותיות מהאימפרסיוניזם ועד המודרניזם. ברקנרידג' לימד במשך יותר מארבעים שנה באקדמיה לאמנויות יפות של פנסילבניה, והפך לדיקאן של בית הספר בשנת 1934. הוא גם לימד בשנים 1920 עד 1937 בבית הספר שלו לאמנות בגלוסטר, מסצ'וסטס.

== ביוגרפיה ==
ברקנרידג' נולד ב-6 באוקטובר 1870 בליסבורג, וירג'יניה. הוא למד באקדמיה לאמנויות יפות של פנסילבניה,<ref></ref> שם הכיר לראשונה את ויליאם אדמונדסון. בשנת 1892, נסע לפריז שם למד אצל ויליאם בוגרו. הוא טייל באירופה עם עמיתו ולטר אלמר סקופילד.<ref></ref>

בשנת 1894 כשחזר לפילדלפיה החל את דרכו באקדמיה לאמנויות יפות (פנסילבניה), שם לימד במשך יותר מארבעים שנה.<ref></ref>

בשנת 1895, הוא התחתן עם רוקסאן גרייס הולם ובאותה שנה השיג מדליית ארד בתערוכה בינלאומית באטלנטה. בשנת 1898 ייסד יחד עם הצייר תומאס פולוק אנשוץ את בית הספר דארבי, בית ספר לציור בקיץ שהוקם בדארבי, שם לימד עד 1915.

בשנת 1900, הוא זכה לציון מכובד במהלך התערוכה העולמית של פריז. בשנת 1901 זכה במדליית ארד בתערוכה הפאן אמריקאית בבאפלו. הוא השתתף בתערוכה העולמית של סן לואיס במיזורי בשנת 1904.

בשנת 1909 ערך טיול שני עם שופילד לאירופה, שם נחשף לאמנות מודרנית. בשנת 1910 זכה במדליית ארד בתערוכה הבינלאומית בבואנוס איירס. הוא קיבל מדליית זהב ביריד העולמי של פנמה-פסיפיק בסן פרנסיסקו בשנת 1915. בסוף העשור הראשון של המאה ה-21, ייסד בית ספר קיץ משלו בגלוסטר.

הוא ידוע הן בפעילותו כצייר פורטרטים, אותם הוא ביצע על מנת להתפרנס מאמנותו כשהוא מצייר בסגנון אקדמי. כמו כן התפרסם בזכות ציורי נוף וסצינות ז'אנר בסגנון אימפרסיוניסטי וסגנון פוסט-אימפרסיוניסטי.

ברקנרידג' פתח בית ספר לאמנות משלו בגלוסטר, מסצ'וסטס, שם לימד מדי שנה שיעורי קיץ בין השנים 1920 עד 1937.<ref>Dearinger, David B.Paintings & Sculpture at the National Academy of Design: 1826-1925.1.p.64.</ref>

לאחר מות אשתו, נישא לאחת מתלמידותיו, דורותי דוזייר, בשנת 1935.

ברקנרידג' הציג באופן נרחב משנת 1896 ועד מותו במועדון האמנות של פילדלפיה ולקראת סוף חייו, בשנת 1934, במוזיאון וויטני.

הוא נפטר ב-4 בנובמבר 1937 בפילדלפיה. יצירותיו נשמרות באקדמיה האמריקאית לאמנויות בניו יורק, במוזיאון לאמנות במחוז לוס אנג'לס, במוזיאון לאמנות בפילדלפיה, בחברה ההיסטורית של פנסילבניה. החברה והאקדמיה לאמנויות היפות בפנסילבניה בפילדלפיה, המוזיאון הציבורי של רידינג בווסט רידינג, מוזיאון האמנות של סוופ בטרה הוט, מוזיאון האמנות בניו יורק ועוד מוזיאונים וגלריות.

== גלריה ==
<gallery mode="packed" heights="180">
קובץ:Breckenridge The Pestilence by1918.jpg
קובץ:Abstraction by Hugh Henry Breckenridge.jpg
קובץ:The White Vase by Hugh Henry Breckenridge.jpg
קובץ:Hugh Henry Breckenridge, White Phlox, 1906, oil on canvas, Terra Foundation for American Art.jpg
קובץ:'Nocturne' by Hugh Henry Breckenridge, oil on canvas.jpg
קובץ:Fell by Breckenridge 1916.jpg
קובץ:'Phlox' by Hugh Henry Breckenridge, pastel, c. 1906.jpg
קובץ:The Cape Ann Shore.jpg
</gallery>

== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1870
קטגוריה:אמריקאים שנפטרו ב-1937
גלוקורוניד

Morphine-6-glucuronide}} - [[מטבוליט עיקרי של מורפין. דוגמה לגלוקורוניד]]
גלוקורוניד (או גלוקורונוזיד) הוא כל חומר המיוצר על ידי קישור של חומצה גלוקורונית לחומר אחר באמצעות קשר גליקוזידי.<ref>The American Heritage Medical Dictionary, 2007, Houghton Mifflin Company</ref> גלוקורוניד הוא סוג של גליקוזיד.

גלוקורונידציה, המרת תרכובות כימיות לגלוקורונידים, היא שיטה בה משתמשים בעלי חיים כדי לסייע בהפרשת חומרים רעילים, תרופות או חומרים אחרים שאינם יכולים לשמש כמקור אנרגיה. חומצה גלוקורונית מחוברת באמצעות קשר גליקוזידי לחומר, והגלוקורוניד המתקבל, בעל מסיסות מים גבוהה בהרבה מהחומר המקורי, מופרש בסופו של דבר על ידי הכליות.<ref></ref>

האנזימים המפרקים את הקשר הגליקוזידי של הגלוקורוניד נקראים גלוקורונידאזות.

== דוגמאות לגלוקורוניד ==
* מיקליאנין
* מורפיום-6-גלוקורוניד
* Scutellarein-7-glucuronide

== קישורים חיצוניים ==

== הערות שוליים ==

קטגוריה:טוקסיקולוגיה
ערי הספא הגדולות של אירופה

ערי הספא הגדולות של אירופה הוא שמו של אתר מורשת עולמית של אונסק"ו המרכז 11 ערי ספא ומרחצאות הממוקמות באוסטריה, איטליה, בלגיה, גרמניה, הממלכה המאוחדת, צ'כיה וצרפת. כל הערים התפתחו סביב מעיינות של מים מינרליים וחוו פריחה ושגשוג ברחבי אירופה מהמאה ה-18 ועד שנות ה-30 של המאה ה-20 שכללו פיתוח של ענפי מרפא ותיירות נרחבים.

==תהליך ההכרזה==
העיר באת' שבממלכה המאוחדת הוכרזה בצורה נפרדת כאתר מורשת עולמית כבר ב-1987.

מתחילת העשור הראשון של המאה ה-21 ניסו מספר ערי ספא ברחבי אירופה להתקבל אף הן כאתרי מורשת עולמית בפני עצמן, אך בסופו של דבר ההצעות לא אושרו על ידי אונסק"ו. החל מ-2010, לאחר התפתחות המחקר ההיסטורי סביב תופעת ערי הספא וקיום כנסים סביב הנושא, ראשי הערים מרחבי אירופה והרשויות במדינות שלהן החלו לפעול יחדיו למען הצעה משותפת שתייצג את התופעה כמכלול באירופה. הוקמה קבוצת היגוי משותפת שנעזרה במומחים כדי להכין את ההצעה והיא הוגשה רשמית בסופו של דבר ב-2019 ואושרה על ידי ועדת המורשת העולמית של אונסק"ו ב-2021.

במקור נבחנה הצעתן של 16 ערים בסך הכול במסגרת הבקשה המשותפת אך בסופו של דבר היא צומצמה וערים כמו באד פירמונט וויסבאדן בגרמניה הוצאו ממנה כי לא עמדו בכל הקריטריונים שהעלתה קבוצת ההיגוי. העיר לוהצ'וביצה בצ'כיה, שהייתה בין הערים הראשונות שניסו לקבל הכרה מאונסק"ו, לא נכנסה בסופו של דבר ליוזמה אך נמצאת עדיין בנפרד ברשימה הצ'כית של הצעות לאתרי מורשת עולמית.

==הערים המוכרזות==
להלן הערים הכלולות באתר לפי המספר הסידורי שלהן באונסק"ו:

{| class="wikitable"
|-
!מספר סידורי!!שם העיר!!מדינה!!שטח (הקטאר)!!אזור חיץ (הקטאר)
|-
|1613-001||באדן||||align="right"|343||align="right"|555
|-
|1613-002||ספא||||align="right"|772||align="right"|1,536
|-
|1613-003||פרנטישקובי לאזנייה||||align="right"|367||align="right"|872
|-
|1613-004||קרלובי וארי||||align="right"|1,123||align="right"|1,028
|-
|1613-005||מריאנסקה לאזנייה||||align="right"|835||align="right"|3,677
|-
|1613-006||וישי||||align="right"|60||align="right"|261
|-
|1613-007||באד אמס||||align="right"|80||align="right"|155
|-
|1613-008||באדן באדן||||align="right"|230||align="right"|2,377
|-
|1613-009||באד קיסינגן||||align="right"|212||align="right"|524
|-
|1613-010||מונטקטיני טרמה||||align="right"|114||align="right"|341
|-
|1613-011||באת'||||align="right"|2,870||align="right"|0
|}

==קישורים חיצוניים==

* 
* [http://whc.unesco.org/en/list/1613 ערי הספא הגדולות של אירופה], באתר אונסק"ו 

==הערות שוליים==

קטגוריה:אנגליה: אתרי מורשת עולמית
קטגוריה:מקומות מרפא
עידן ארץ

עידן ארץ (נולד ב-2 באפריל 1995) הוא פובליציסט, פעיל חברתי, עיתונאי ובלוגר כלכלי ישראלי, אשר עובד כעיתונאי דאטה בעיתון גלובס.

== קורות חיים ==
נולד בראשון לציון בשם עידן הולשטיין ולמד בכיתת מחוננים בבית הספר "הראשונים" בהרצליה. ב-2014 תרגם לאנגלית את הספר "קוד הנצח" ("The Immortality Code") של לירון פיין. בגיל 20, שינה את שם משפחתו ל"ארץ". במהלך תקופת נעוריו השתייך לשמאל הציוני, היה פעיל בנוער העבודה, תמך בשלי יחימוביץ וגילה עמדות סוציאל-דמוקרטיות. בוגר תואר ראשון בכלכלה ובהיסטוריה מאוניברסיטת תל אביב.

בשנת 2016 החל לכתוב טורי דעה באתר מידה, ב-2020 כתב בלוג ב-TheMarker בשם "רדיקל חופשי" במקביל לעבודתו כחוקר רגולציה בפורום קהלת. ביוני 2021 עזב את TheMarker ואת פורום קהלת והחל לכתוב בגלובס כעיתונאי דאטה.

כחלק מפעילותו למען קידום חופש הפרט בישראל, היה ממקימי העמותה "חופש לכולנו", ארגון לקידום ערכי חופש הפרט והשוק החופשי ולהקטנת התערבות של פוליטיקאים בחיי האזרחים.<ref></ref> וחבר הלובי הפוליטי "האינטרס שלנו".<ref></ref>

בבחירות לכנסת העשרים וארבע היה חבר בצוות שניסח את המצע הכלכלי של מפלגת תקווה חדשה.

מאז 2020 מגיש את הפודקאסט "שנקל" עם רועי שוורץ תיכון. עם הצטרפותו לגלובס הצטרף למערך הפודקאסטים שלהם והחל להגיש את הפודקאסט "צוללים לתקציב".

== דעותיו ==
ארץ מחזיק בדעות ליברטריאניות. הוא תומך בשוק חופשי, הפחתת רגולציות והורדת מיסים מתוך תפיסה שזה יצמצם את העוני בישראל. עוד תומך ארץ בלגליזציה של סמים,<ref></ref> ביטול גיוס חובה והפיכת צה"ל לצבא מקצועי,<ref></ref> הורדת אחוז החסימה, חיזוק סמכויותיה של רשות האסדרה, הנהגת אגרת גודש בכבישי המרכז וביטול החריגים ברפורמת הייבוא. ביחס למשבר הדיור בישראל, ארץ מאמין כי הפתרון טמון ברפורמה במיסוי העירוני והסרת חסמי בירוקרטיה על בנייה מתוך תפיסה שכך יגדל ההיצע.

== חיים אישיים ==
נשוי לליאור שפירא, בעלת טור במקור ראשון ומקדמת אתרים. השניים גרים בירושלים.

== קישורים חיצוניים ==

* 
* כל ה[https://www.themarker.com/blogs/idan-eretz כתבות של עידן ארץ] באתר TheMarker
* כל ה[https://www.globes.co.il/news/עידן_ארץ.tag כתבות של עידן ארץ] באתר גלובס
* הפודקאסט "[https://www.shnekel.live/ שנקל]"

== הערות שוליים ==

קטגוריה:בוגרי תיכון הראשונים (הרצליה)
קטגוריה:בוגרי אוניברסיטת תל אביב
קטגוריה:בלוגרים ישראלים
קטגוריה:בעלי טור ישראלים
קטגוריה:גבעתיים: אישים
קטגוריה:כתבים כלכליים ישראלים
קטגוריה:מייסדי עמותות ישראלים
קטגוריה:סגל TheMarker
קטגוריה:סגל גלובס
קטגוריה:עיתונאים ישראלים
קטגוריה:פעילי מפלגת העבודה
קטגוריה:סגל מידה
קטגוריה:חברי פורום קהלת
קטגוריה:ישראלים שנולדו ב-1995
Not My Responsibility

Not My Responsibility הוא סרט קצר, שנכתב והופק על ידי הזמרת-יוצרת האמריקאית בילי אייליש. בסרט, מדברת בילי אייליש במעין קומנטרי, כאשר היא מתייחסת ומבקרת את ביוש הגוף שנעשה לה ולאחרים; והדעות השליליות של אחרים לגבי גופה ובחירת הלבוש שלה. בסוף הסרט, מתכהה המסך לצבע שחור, ומופיע הכיתוב "Not My Responsibility".

הסרט הוקרן לראשונה במהלך סיבוב ההופעות של אייליש, "Where Do We Go? World Tour", במרץ 2020, במופע הביניים. הסרט הועלה לערוץ היוטיוב של אייליש חודשיים לאחר מכן, ב-26 במאי 2020.<ref></ref><ref></ref><ref></ref> בחמשת ימיו הראשונים, הגיע הסרט ל-28 מיליון צפיות ביוטיוב ו-18 מיליון באינסטגרם. הסרט זכה לביקורות חיוביות מצד מעריצים ומבקרים כאחד, ששיבחו את הטון והנושא.

מאוחר יותר, בשנת 2021, שומש האודיו באלבומה השני של אייליש, Happier Than Ever כרצועת ביניים.

== תקציר ==
הסרט מתחילה כאשר אייליש לובשת ז'קט שחור בחדר מואר. היא מתפשטת בהדרגה, עד שהיא נשארת עם שרשרת וחזייה שחורה בלבד. כשהיא מורידה את החזייה, אייליש שוקעת בחומר דמוי זפת. הסרט כולל קומנטרי של אייליש. כאשר היא מתפשטת, היא מתייחסת לדיון הציבורי סביב דימוי הגוף שלה, ומבקרת את האופן שבו הציבור מחליט את ערכה על סמך גופה.

== ביקורות ==
"Not My Responsibility" זכה לביקורות חיוביות מצד מעריצים ומבקרים כאחד. הסרט משמש כתגובתה של אייליש לביקורת השלילית מצד הציבור על מה שהיא לובשת וכיצד היא מתנהגת, וקובעת כי לרצות את כולם זה "לא באחריותה".<ref></ref><ref></ref> אלתיאה לגספי מהמגזין רולינג סטון ראתה את היצירה כ"עוצמתית",<ref></ref> ואילו קארינה מרדית מ-PopSugar שיבחה אותה על "המסר החזק" שלה, והוסיפה כיצד "אייליש הייתה פתוחה בנוגע למאבקיה בדימוי הגוף שהתחיל בגיל ההתבגרות, וכיצד העין הציבורית גרמה לה להסתמך על ארון בגדים שונה כדי להרגיש בנוח. נראה שהסרטון שלה מהווה הרחבה חשובה לתחושות האלה, שם איליש יכולה סוף סוף לפנות למבקריה בתנאים שלה".<ref></ref> קרולין טברסקי מהמגזין Seventeen שיבחה את הנושא ה"אינטנסיבי" ואת אייליש על ה-"קריאה מתוך סקסיזם" בסרט.<ref></ref>

== קישורים חיצוניים ==

* 

== הערות שוליים ==

קטגוריה:בילי אייליש
קטגוריה:סרטים אמריקאיים
קטגוריה:סרטים קצרים
קטגוריה:סרטים באנגלית
Hugo

הוגו (באנגלית: Hugo) הוא מחולל אתרים, שנכתב בשפת Go ומשמש לבניית אתרי אינטרנט ודפי נחיתה.

הוגו הוא פרויקט קוד פתוח הפועל תחת רישיון Apache 2.0<ref></ref>.

הכלי ניתן להורדה בחינם דרך האתר הרשמי וזמין להורדה למערכות ההפעלה MacOS, לינוקס, Windows.

== היסטוריה ==
מחולל האתרים פותח בשנת 2013 על ידי סטיב פרנסיה (Steve Francia).

בשנת 2015 הועברה התחזוקה של האתר לידי ביורן אריק פדרסן (Bjørn Erik Pedersen)<ref></ref>.

בחודש יולי 2015, החלה חברת Netlify לספק שירותי אירוח מבוססי הוגו<ref></ref>.

בשנת 2017, מגזין Smashing השיק אתר אינטרנט חדש המבוסס על JAMStack והוגו.
== קישורים חיצוניים ==
* 

==הערות שוליים==

קטגוריה:שירותי אינטרנט
קטגוריה:תוכנה חופשית
קטגוריה:פיתוח יישומי ווב
קטגוריה:בלוגים
קטגוריה:תוכנות שהושקו ב-2013
K-391

קנת' נילסן (בנורווגית: Kenneth Nilsen; נולד ב-2 בנובמבר 1994), הידוע בשם הבמה K-391, הוא מפיק מוזיקלי נורווגי.<ref></ref> הוא ידוע בשל הסינגל "Ignite", שבו שיתף פעולה עם אלן ווקר, יולי ברגן וסונגרי , שהגיע למקום הראשון בנורווגיה.

== קריירה ==
נילסן התחיל את הקריירה שלו ב-2009, בשם הבמה קייאוסני (Keosni). מאוחר יותר, הוא שינה את שם הבמה ל-KON-391. מאוחר יותר, הוא שינה את שם הבמה ל-K-391.

ב-22 בדצמבר 2013, הוא הוציא, בשיתוף פעולה עם קורי פריזנהאן, את הסינגל "Dream Of Something Sweet".

ב-30 באפריל 2016, הוא הוציא את הסינגל "Earth".

ב-11 במאי 2018, הוציא, בשיתוף פעולה עם אלן ווקר, יולי ברגן וסינרי , את הסינגל "Ignite". הסינגל זכה לשבחים מצד מבקרי המוזיקה.<ref></ref><ref></ref><ref></ref> הסינגל הגיע, בשיאו, למקום הראשון בנורווגיה, למקום הרביעי בפלנדריה, למקום החמישי בפינלנד, למקום החמישי בפולין, למקום ה-13 בשוודיה, ולמקום ה-28 במצעד שירי הדאנס/אלקטרוני.

ב-23 ביוני 2018, הוא הוציא גרסת רמיקס לסינגל "Tired" של אלן ווקר בשיתוף גאווין ג'יימס .<ref></ref><ref></ref>

ב-1 באוגוסט 2018, הוא הוציא את אלבום האוסף הראשון שלו, Hello, World.

ב-16 בנובמבר 2018, הוא הוציא, בשיתוף פעולה עם וייקליף ז'אן, את הסינגל "Mystery".<ref></ref>

ב-1 בדצמבר 2018, הוא הוציא גרסת רמיקס לסינגל "All Falls Down" של אלן ווקר בשיתוף נואה סיירוס ודיגיטל פארם אנימלס.<ref name="Remixes"></ref>

ב-30 בנובמבר 2018, הוא התארח יחד עם סופיה קרסון ו-CORSAK, בסינגל "Different World" של אלן ווקר.<ref name="Different World"></ref>

ב-14 בדצמבר 2018, הוא התארח יחד עם אמילי הולוו, בסינגל "Lily" של אלן ווקר.<ref></ref><ref></ref>

ב-30 באוגוסט 2019, הוא הוציא, בשיתוף פעולה עם אלן ווקר, מרטין טונגבאג ומנגו, את הסינגל "Play".<ref></ref> הסינגל הגיע, בשיאו, למקום השני בנורווגיה, למקום התשיעי בצ'כיה, למקום ה-11 בפינלנד, למקום ה-25 בשוודיה, למקום ה-32 במצעד שירי הדאנס/אלקטרוני, למקום ה-44 באוסטריה, ולמקום ה-78 בשווייץ.

ב-6 במרץ 2020, הוא הוציא, בשיתוף פעולה עם אלן ווקר ואריקס, את הסינגל "End of Time".<ref></ref>

ב-23 באוקטובר 2020, הוא הוציא, בשיתוף פעולה עם RØRY , את הסינגל "Aurora".<ref></ref>

== דיסקוגרפיה ==
=== אלבומי אוסף ===
* 2018: Hello, World

== קישורים חיצוניים ==
* 

== הערות שוליים ==

קטגוריה:אמנים הידועים בשם במה
קטגוריה:תקליטנים נורווגים
קטגוריה:מוזיקאים נורווגים
קטגוריה:מפיקים מוזיקליים נורווגים
קטגוריה:נורווגים שנולדו ב-1994
קרחון אורורה (אנטארקטיקה)

קרחון אורורה (באנגלית: Aurora Glacier) הוא קרחון גדול בשטח האי רוס, שבאנטארקטיקה.

הקרחון מנקז את חלק האי רוס שבין הר ארבוס לבין הר טרה נובה.

מוצאו של הקרחון במדרון הדרום-מזרחי של הר ארבוס, ומהמדרון הדרום-מערבי של הר טרור.

הקרחון זורם לכיוון דרום ונשפך אל מדף הקרח מקמרדו, תוך שהוא תורם משמעותית לעובי הקרח במדף הקרח.

== היסטוריה ==
=== מקור השם ===

שמו של הקרחון ניתן לו בשנת 1963 על ידיי איי. ג'יי. היין (A.J. Heine).

הקרחון נקרא על שם הספינה "אורורה", ספינת קבוצת ים רוס של המשלחת הטראנס-אנטארקטית האימפריאלית בפיקודו של ארנסט שקלטון, אשר חקרה את אנטארקטיקה בין השנים 1914–1917.

== לקריאה נוספת ==


<div class="mw-content-ltr">• Delisle, G. (1990), [https://www.cambridge.org/core/journals/journal-of-glaciology/article/recent-change-in-ice-thickness-in-windless-bight-ross-ice-shelf-antarctica/65D16BE2790330FF628C4A5260582EB4 Recent change in ice thickness in Windless Bight, Ross Ice Shelf, Antarctica], Journal of Glaciology, 36(124), 350-351. doi:10.3189/S0022143000000502</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:729 קרחון אורורה] באתר הסקר הגאולוגי של ארצות הברית
* [https://gazetteer.linz.govt.nz/place/11978 קרחון אורורה] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=641&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אורורה] באתר הגאזט האנטארקטי המשווה SCAR של ממשלת אוסטרליה
* [https://imaggeo.egu.eu/view/15655/ תצלום קרחון אורורה]
* [https://geographic.org/geographic_names/antname.php?uni=729&fid=antgeo_101 תצלום לוויין של אזור קרחון אורורה]

== הערות שוליים ==

אורורה
The House Is Burning

The House Is Burning הוא אלבום האולפן השלישי של הראפר האמריקאי אייזיאה רשאד. האלבום יצא לאור ב-30 ביולי 2021, על ידי חברות התקליטים טופ דואוג אנטרטיינמנט ווורנר רקורדס. האלבום מכיל הפקות של מספר מפיקים, בהם דווין מאליק, הוליווד קול, J.LBS וקני ביטס, בין היתר. הופעות האורח כוללות את חבריו של רשאד לטופ דואוג אנטרטיינמנט, ג'יי רוק וסיזה, וכן ליל עוזי ורט, דיוק דוס, סמינו, אמינדי ו-6lack, בין היתר.

==רקע==
רשאד חשף לראשונה את תוכניותיו להוציא את אלבום האולפן השני שלו באמצעות סדרת ציוצים בטוויטר באוקטובר 2017. הוא חשף את שם האלבום בשידור חי באינסטגרם במאי 2019, כמעט שנתיים לאחר הכרזתו הראשונית.<ref></ref><ref></ref> במהלך תקופה זו, פרסם טיזרים נוספים לאלבום, וניגן קטעים מהקלטותיו דרך פוסטים שונים ברשתות החברתיות, עד שב-22 באפריל 2020, הוא הוציא את הסינגל הראשון שלו מזה ארבע שנים, "Why Worry", כחלק מאירוע קידום מכירות שנערך על ידי טופ דואוג אנטרטיינמנט.<ref></ref>

==הוצאה וקידום==
בראיון שערך The Fader במאי 2021 הודיע רשאד כי האלבום צפוי לצאת ביוני.<ref></ref> כעבור כמה ימים, ב-7 במאי, הוציא את הסינגל המוביל מתוך האלבום, "Lay Wit Ya", בהשתתפות דיוק דוס, שלווה בווידאו קליפ בבימויו של עומר ג'ונס. הקרדיטים של השיר בפלטפורמות הדיגיטליות גילו כי הוא חתם על עסקה משותפת עם חברת התקליטים וורנר רקורדס. ב-18 ביוני הוציא רשאד את הסינגל השני מתוך האלבום, "Headshots (4r da Locals)", לו פורסם וידאו קליפ שבוים על ידי ג'ק בגרט ומז היירס כעבור שישה ימים. ב-7 ביולי חשף רשאד את עטיפת האלבום ותאריך צאתו ברשתות החברתיות.<ref></ref>
בתאריך 17 בנובמבר 2021 פרסם רשאד בחשבון האינסטגרם שלו את גרסת ה-homies begged לאלבומו השלישי The House Is Burning הכולל עוד ארבעה שירים נוספים ביניהם רמיקס לאחד משירי האלבום באירוחם של פרוג'קט פאט וג'וסי ג'יי. זאת לא הפעם הראשונה שרשאד מוציא גרסה כזאת אם כי באלבומו השני The sun's Tirade הכניס את השיר Find a Topic כשיר שלא היה אמור להיכנס. ב-19 בנובמבר 2021 יצאה לבסוף הגרסת דלוקס של האלבום.

== שבחים ==

=== רשימת סוף שנה ===
{| class="wikitable sortable"
!עיתון
!תואר
!דירוג
!<abbr>מקור</abbr>
|-
!בילבורד
|50 האלבומים הטובים ביותר של 2021: רשימת הצוות
|21
|<ref></ref>
|}

==רשימת רצועות==

==מיקומי שיא==

==קישורים חיצוניים==

==הערות שוליים==

קטגוריה:אלבומי 2021
קטגוריה:אלבומי היפ הופ
קטגוריה:אלבומי חברת טופ דואוג אנטרטיינמנט
קטגוריה:אלבומי חברת וורנר רקורדס
מספר ריילי

במכניקת הזורמים, מספר ריילי (Ra) הוא פרמטר חסר ממדים, המקושר לזרימה המונעת על ידי כוח הציפה, בתהליך הנקרא הסעה טבעית או חופשית<ref name=":0"></ref><ref name=":2"></ref>. הפרמטר מאפיין את משטר הזרימה של הזורם<ref name=":3-p466"></ref>: ערך שלו המצוי במנעד ערכים נמוך יחסית מעיד על זרימה למינרית, בעוד שערך המצוי במנעד גבוה יותר מעיד על זרימה טורבולנטית. מתחת לערך מסוים, לא נוצרת כלל תנועת זורם ומעבר החום נעשה באמצעות הולכה בלבד.

מספר ריילי מוגדר כמכפלה של מספר גרסהוף, המאפיין את היחס בין ציפה לצמיגות בזורם, במספר פרנטל, המתאר את היחס בין דיפוזיית התנע לדיפוזיה תרמית. לפיכך ניתן לחשוב עליו גם כעל מכפלת היחס בין כוח הציפה לכוח הצמיגות ביחס בין קצב דיפוזיית התנע לדיפוזיה התרמית.

== גזירה ==
מספר ריילי מתאר את ההתנהגות של זורמים (כמו מים או אוויר) כאשר צפיפות המסה של הזורם היא לא אחידה. ההבדלים בצפיפות המסה נגרמים בדרך כלל על ידי הבדלי טמפרטורה. לרוב, זורם מתפשט ונעשה קל יותר כאשר הוא מחומם. הכבידה גורמת לחלקים הצפופים יותר של הזורם לשקוע ולחלקים הצפופים פחות לצוף מעלה, במה שנקרא הסעה חופשית. לורד ריילי חקר את סוג ההסעה הנקרא הסעת ריילי-בנארד. כאשר מספר ריילי, Ra, הוא מתחת לערך מסוים עבור זורם נתון, לא מתקבלת זרימה כלל ומעבר החום נעשה דרך הולכה טהורה; כאשר ערכו עולה על הערך הזה, מתחילה להתפתח הסעה טבעית של הזורם.

כאשר הבדלי צפיפות המסה נגרמים כתוצאה מהבדלי טמפרטורה אז מספר ריילי הוא, על פי הגדרה, היחס בין קנה המידה הזמני של הולכת החום (דיפוזיה תרמית) לקנה המידה הזמני של הסעה תרמית במהירות <math>u</math>:

:<math>\mathrm{Ra}=\frac{\mbox{time scale for thermal transport via diffusion}}{\mbox{time scale for thermal transport via convection at speed}~ u}.</math>

בעבור נפח זורם בגודל אופייני <math>l</math> בכל שלושת הממדים המרחביים, ובעל הבדל צפיפות מסה <math>\Delta\rho</math>, הכוח הפועל עליו עקב שילוב כוח הכבידה וכוח הציפה הוא מסדר גודל של <math>\Delta\rho l^3g</math> כאשר <math>g</math> היא תאוצת הכבידה. מחוק סטוקס עולה, כי כאשר נפח בקרה של זורם שוקע, הגרר הצמיגי הפועל עליו הוא מסדר גודל של <math>\eta l u</math>, כאשר <math>\eta</math> היא הצמיגות הקינמטית של הזורם. כאשר שני הכוחות הללו משתווים זה לזה, מהירות ההסעה המתקבלת היא <math>u \sim \Delta\rho l^2 g/\eta</math>. לפיכך קנה מידה הזמני להסעת חום הוא (במילים אחרות, משך הזמן שנפח בקרה של הזורם משלים סירקוציה מלאה) מסדר גודל של <math>l/u \sim \eta/\Delta\rho lg</math>. קנה המידה הזמני להולכת חום לעומק <math>l</math> לתוך הזורם הוא <math>l^2/\alpha</math>, כאשר <math>\alpha</math> הוא היחס בין מקדם הולכת החום למכפלת צפיפות המסה בקיבול החום הסגולי בלחץ קבוע של הזורם. לפיכך, מספר ריילי Ra הוא:

:<math>\mathrm{Ra}=\frac{l^2/\alpha}{\eta/\Delta\rho lg}=\frac{\Delta\rho l^3g}{\eta\alpha}=\frac{\rho\beta\Delta T l^3g}{\eta\alpha}</math>

כאשר למעשה הערכנו בצורה מקורבת את הבדל הצפיפות להיות <math>\Delta\rho=\rho\beta\Delta T</math>, כאשר <math>\rho</math> היא צפיפות המסה הממוצעת של הזורם, <math>\beta</math> הוא מקדם ההתפשטות התרמית ו-<math>\Delta T</math> הוא הפרש הטמפרטורות לאורך המרחק האופייני <math>l</math>.

מספר ריילי ניתן לכתיבה גם כמכפלה של מספר גרסהוף ומספר פרנטל:

:<math>\mathrm{Ra} = \mathrm{Gr}\mathrm{Pr}.</math>.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מכניקת הזורמים
אנדרס באידה

אנדראס באידה (בספרדית: Andrés Baida; נולד ב-28 בפברואר 1995)<ref name=":u"></ref> הוא שחקן אמריקאי-מקסיקני, הידוע בזכות תפקידיו בסדרות הטלוויזיה מי הרג את שרה? ו-"Control Z" המשודרות בנטפליקס.<ref name=":u" />

== חיים אישיים ==
באידה נולד באל פאסו, טקסס, ארצות הברית למשפחה מקסיקנית במקור מהעיר סיודאד חוארס. הוא החל ללמוד לימודי כלכלה בארצות הברית אך עזב את הלימודים במהלך שנתו השנייה על מנת ללמוד בבית הספר למשחק המרכז לחינוך אמנותי (CEA) <small>(ספ')</small><ref name=":o"></ref> במקסיקו סיטי, מקסיקו המופעלת על ידי תאגיד התקשורת טלוויסה.

== קריירה ==
עם סיום לימודיו ב-CEA ב-2018, הוא הופיע בתפקיד אורח בסדרת הדרמה המקסיקנית "Como dice el dicho", ובהמשך אותה שנה הוא שיחק בתפקיד משני בטלנובלה "Like, la leyenda" בדמותו של פפה טולדו. 

בשנת 2019, הוא קיבל תפקיד משנה בטלנובלה "Los elegidos". 

בשנים 2020–2022 הוא היה חלק מהקאסט הראשי של סדרת המסתורין של נטפליקס, "Control Z". בסדרה הוא גילם את פבלו גרסיה.<ref name="pablo"></ref><ref></ref> 

בשנים 2021–2022 הוא שיחק בתפקיד ראשי בסדרת הטלוויזיה "מי הרג את שרה?" שם הוא גילם את רודולפו לאסקאנו הצעיר.

בשנת 2022 הוא שיחק לצדו של סבסטיאן רולי בטלנובלה "העשירים גם בוכים" בדמותו של אלברטו סלבטיירה ויאריאל. הסדרה היא גרסה מחודשת לטלנובלה מקסיקנית באותו שם מ-1979. 

== פילמוגרפיה ==
=== טלוויזיה ===
{| class="wikitable sortable"
!שנה
!סדרה
! תפקיד
!הערות
|-
| rowspan="2" | 2018
|Like, la leyenda
| פפה טולדו
|66 פרקים
|-
|Como dice el dicho
| אוקטביו
|פרק: "Cada gallina a su gallinero"
|-
| 2019
|Los elegidos 
| הקטור
|34 פרקים
|-
| 2020–2022
|Control Z
| פבלו גרסיה
|תפקיד ראשי (3 עונות); 24 פרקים
|-
| 2021–2022
| מי הרג את שרה?
| רודולפו לאסקאנו הצעיר<ref></ref>
|תפקיד ראשי (3 עונות); 23 פרקים
|-
|2022
|העשירים גם בוכים
|אלברטו סלבטיירה ויאריאל
|12 פרקים
|-
|2022–2023
|Mi secreto
|רודריגו קרבחאל ריביירו
|תפקיד ראשי; 120 פרקים
|-
|TBA
|Bandidos
|
|סדרת טלוויזיה עתידית של נטפליקס
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה מקסיקנים
קטגוריה:אמריקאים ממוצא מקסיקני
קטגוריה:מקסיקנים שנולדו ב-1995
קטגוריה:אמריקאים שנולדו ב-1995
מי ברז

ברז מים ב[[בית מגורים מוציא מי ברז]]

מי ברז הם מים המסופקים דרך ברז, שהוא שסתום הנועד לווסת את זרימתו של המים. מי ברז משמשים בדרך כלל לשתייה, בישול ושטיפה. שימוש במי ברז החל להיות פופולרי במדינות מפותחות החל מהמחצית השנייה של המאה ה-19 ובמהלך המאה ה-20 החלו להשתשמש במי ברז במרבית האזורים בעולם.

במדינות רבות, מי ברז גם משמשים כמי שתייה, קיימות רשויות ממשלתיות ברחבי העולם שמתעסקות בלפקח ולפעול למען איכות מי הברז. ניתן להשתמש בשיטות רבות כדי למנוע זיהום מיקרוביאלי במים, החל משימוש במסנן מים והרתחה ועד זיקוק המים. מי ברז מקבלים אספקת מים מנהרות, אגמים, בארות ובורות מים.

לעיתים קרובות נעשית גם מלאכת הפלרת מי שתייה, בה מוסיפים הרשויות פלואוריד במטרה להפחית את שיעור העששת אצל האוכלוסייה בכלל ואצל ילדים בפרט, כיוון שילדים נוטים לפתח עששת בקלות יחסית.

== טיהור מים ==
אספקת מי ברז לאוכלוסיות עירוניות או פרבריות גדולות דורשת מערכת מורכבת שאוספת, מאחסנת ומטהרת את מי הברז, מערכתות אלו במרבית המקרים נמצאות תחת אחריות של גוף ממשלתי ייעודי.

קיים צורך ברחבי העולם לטהר את מי הברז וזאת מאחר שטיהור המים נמצא לאורך ההיסטוריה כגורם שמפחית את הסיכונים לחלות במחלות כמו כולרה או טיפוס ואף נחשב כגורם חשוב במערך בריאות הציבור ובשיפור תוחלת חיים. תנאים גאולוגיים מקומיים המשפיעים על מי תהום הם גורמים מכריעים לאופי המים ולעיתים קרובות הופכים את המים ל"מים קשים".

ומחלות הנובעות מצריכת מים מזוהמים גורמות למותם של 1.6 מיליון ילדים מדי שנה<ref name=":1"></ref>.

== הערות שוליים ==

קטגוריה:מי שתייה
ברז
שושן הכהן

הרב שושן דוד יום טוב הכהן (ד' בטבת ה'תרס"ז, דצמבר 1906 – ה' באדר ב' ה'תשל"ו, 1976) היה רב בית הדין ורבה הראשי של ג'רבה בין השנים 1950–1955, ורב מושב איתן שבחבל לכיש מ-1955 ועד לפטירתו. בנו של הרב כלפון משה הכהן.

==תולדות חייו==
נולד וגדל בג'רבה, תוניסיה למסעידה ורבי כלפון משה הכהן, אב"ד ג'רבה. למד תורה מפי אביו. לצד עיסוקו בתורה, התפרנס ממכירת ספרי קודש ותשמישי קדושה. נשא לאשה את סבירסה (שבירצה). כבר בנערותו היה ממייסדי תנועת "עטרת ציון" שעסקה בלימוד עברית ובפעילות למען ארץ ישראל. היה פעיל בחברת "אוצר התורה" שניהלה את המוסדות התורניים בג'רבה, ובשנות ה-20 של המאה ה-20 הוציא לאור את הירחון התורני "אוצר התורה".
הוא רכש בית דפוס, שלו קרא "זוהר הרקיע", והחל בהדפסת ספר הזוהר בדפוס חדש, אולם מלחמת העולם השנייה קטעה את התוכנית לאחר חמישה כרכים בלבד. כמו כן, הדפיס את ספרי אחיו הבכור רבי אברהם מגוץ שנפטר בצעירותו, "ברכת אברהם" ו"חסד לאברהם", ואת ספרי השו"ת של אביו, "שואל ונשאל".

כיהן כדיין בבית הדין בג'רבה. לאחר פטירת אביו בשנת ה'תש"י (1950) התמנה תחתיו לממלא מקום רבה הראשי של ג'רבה, לצד הרבנים רחמים חי חויתה הכהן ושלמה מאזוז. בתפקיד זה כיהן כחמש שנים, עד עלותו ארצה בשנת 1956. הוא סירב למשרות רבנות בכירות שהוצעו לו, והעדיף להצטרף לבני עדתו שייסדו את מושב איתן בחבל לכיש, ותוך זמן קצר התמנה לרבו, תפקיד שבו כיהן בתפקיד זה עד לפטירתו ב-1976. לצד ידידו הרב רפאל כדיר צבאן היה נשיא קרן "דובב שפתי ישנים" להוצאת כתבי חכמי תוניסיה. פעל להפרדה בין בנים לבנות בבתי ספר דתיים באזור הדרום. נקבר בבית הקברות היהודי בהר הזיתים.

כאביו, היה בעל השקפות עולם ציוניות-דתיות: הוא תמך בעלייה לארץ ישראל, ראה בהקמת המדינה "אתחלתא דגאולה" והביע תמיכה פומבית בתנועת הפועל המזרחי ומוסדותיה.

בנו הרב משה הכהן שימש כרב אזורי שפיר.

==ספריו==
* [https://hebrewbooks.org/pdfpager.aspx?req=3763&pgnum=1 פלאי הצדיקים] – סיפורים על רבני תוניסיה (ג'רבה, 1935).
* [https://hebrewbooks.org/pdfpager.aspx?req=41667&pgnum=1 טוב וחסד] – לקט דינים ודברי מוסר (ג'רבה, 1942).
* פרח שושן – חידושים על התנ"ך, הגדה של פסח, פרקי אבות ומאמרים (ירושלים, 1977)
* בית אבות – נספח ל"פרח שושן"
* ממלכת כהנים – תולדות יהודי ג'רבה ומנהגיהם (נספח ל"פרח שושן")
* מעשה שושן – דרושים
* [https://hebrewbooks.org/pdfpager.aspx?req=22589&pgnum=1 שער שושן] – חידושים על הש"ס ודרושים (1988)
* [https://hebrewbooks.org/pdfpager.aspx?req=22589&st=&pgnum=86&hilite= שפתי שושן] – שו"ת וחידושי 'מערכות' לפי סדר האלפבית (נספח לספר שער שושן).

==לקריאה נוספת==
* הרב שלום הכהן, תולדות הרב המחבר ושבחי הרב המחבר, בהקדמה לספר פרח שושן, עמ' 8 - 48.
* הרב בנימין הכהן, מלכי תרשיש עמ' שכט-של.
* הרב עובדיה חן, עמוד ההוראה, הוצאת מכון הרב מצליח, בני ברק תשס"ח, עמ' 503 - 505.

==קישורים חיצוניים==
* [https://mountofolives.co.il/he/איתור-קבר/?id=25810&lo=31.7760867975546&ln=35.2397887424136 כרטיס הקבר של שושן דוד יום טוב הכהן] באתר הר הזיתים.
* 

==הערות שוליים==

קטגוריה:רבנים ג'רבאים
קטגוריה:רבנים ישראלים
קטגוריה:משפחת כהן אברי"ש
קטגוריה:רבני מושבים
קטגוריה:ישראלים ילידי תוניסיה
קטגוריה:עולים בשנות ה-1950
קטגוריה:יהודים הקבורים בהר הזיתים: חלקת הספרדים
קטגוריה:מועצה אזורית שפיר: אישים
קטגוריה:ישראלים שנולדו ב-1906
קטגוריה:ישראלים שנפטרו ב-1976
דרום-מזרח אירופה

דרום-מזרח אירופה (באנגלית: Southeast Europe; בראשי תיבות: SEE) הוא אזור גאוגרפי באירופה, המורכב בעיקר מהבלקן. מדינות ושטחים ריבוניים הכלולים באזור הם אלבניה, בוסניה והרצגובינה, בולגריה, קרואטיה, יוון, קוסובו, מונטנגרו, מקדוניה הצפונית, רומניה, סרביה וטורקיה.<ref name=":0"></ref> לפעמים נכללות גם מולדובה ואוקראינה בדרום-מזרח אירופה, אך לרוב הן נכללות במזרח אירופה וכן סלובניה, שלעיתים נכללת במרכז אירופה.<ref name=":0" />

העיר הגדולה ביותר באזור היא איסטנבול, ואחריה בוקרשט, סופיה, בלגרד ואתונה.

יש הגדרות חופפות וסותרות של האזור, בשל שיקולים פוליטיים, כלכליים, היסטוריים, תרבותיים וגאוגרפיים.

בתחילת מלחמת העולם השנייה, התגוררו בדרום-מזרח אירופה מעל מיליון יהודים.<ref></ref>

== הגדרה ==
השימוש הידוע הראשון במונח "דרום-מזרח אירופה" היה על ידי החוקר האוסטרי יוהאן גיאורג פון האן (1811–1869) כמונח רחב יותר מהבלקן המסורתי, מושג המבוסס על גבולות חצי האי הבלקן. המדינות בהן תוארו ככולם באזור הבלקן הן אלבניה, קוסובו, בוסניה והרצגובינה, בולגריה, מונטנגרו ומקדוניה הצפונית.

מדינות המתוארות גאוגרפית, לפחות חלקית, באזור, הן<ref name=":0" />:

חום]]

=== ספר העובדות העולמי ===
על פי ספר העובדות העולמי של ה-CIA, המדינות הבאות נכללות בדרום-מזרח אירופה:
* אלבניה
* בוסניה והרצגובינה
* בולגריה
* קרואטיה
* קוסובו
* מונטנגרו
* מקדוניה הצפונית
* רומניה
* סרביה
* טורקיה (תראקיה המזרחית)

על פי ספר זה, יוון נמצאת בדרום אירופה,<ref></ref> סלובניה במרכז אירופה<ref></ref> ומולדובה במזרח אירופה.<ref></ref>

== שיתופי פעולה והסכמים ==
הסכם היציבות בדרום-מזרח אירופה (SPSEE) כלל את אלבניה, בוסניה והרצגובינה, בולגריה, קרואטיה, קוסובו, מולדובה, מונטנגרו, מקדוניה הצפונית, רומניה וסרביה כשותפות חברות. תהליך שיתוף הפעולה בדרום-מזרח אירופה (SEECP) כולל את אלבניה, בוסניה והרצגובינה, בולגריה, קרואטיה, יוון, קוסובו, מולדובה, מונטנגרו, מקדוניה הצפונית, רומניה, סרביה, סלובניה וטורקיה כשותפות חברות. היוזמה השיתופית בדרום-מזרח אירופה (SECI) כוללת את אלבניה, בוסניה והרצגובינה, בולגריה, קרואטיה, מולדובה, מונטנגרו, מקדוניה הצפונית, רומניה, סרביה, סלובניה וטורקיה כשותפות חברות.

התוכנית לשיתוף פעולה בין-לאומי של דרום-מזרח אירופה, הממומנת על ידי האיחוד האירופי, כוללת את אלבניה, אוסטריה, בוסניה והרצגובינה, בולגריה, קרואטיה, יוון, הונגריה, מקדוניה הצפונית, מונטנגרו, מולדובה, רומניה, סרביה, סלובקיה, סלובניה וחלקים מאיטליה ומאוקראינה כחלק מאזור התוכנית.<ref></ref>

מחקרים של הבנק העולמי מתייחסים לאלבניה, בוסניה והרצגובינה, בולגריה, קרואטיה, מולדובה, מקדוניה הצפונית, רומניה וסרביה כשמונה המדינות בדרום-מזרח אירופה (SEE8). פרסום משנת 2006 של ארגון הבריאות העולמי (WHO) ובנק הפיתוח של מועצת אירופה (CEB) מונה את אלבניה, בוסניה והרצגובינה, בולגריה, קרואטיה, מקדוניה הצפונית, מולדובה, רומניה וסרביה ומונטנגרו כמדינות דרום-מזרח אירופה.

המשרד האזורי של נציבות האו"ם לפליטים בדרום-מזרח אירופה מפרט כיום את אלבניה, בוסניה והרצגובינה, מקדוניה הצפונית ומונטנגרו כחלק מדרום-מזרח אירופה.<ref></ref>

==ראו גם==
* צפון-מערב אירופה

==קישורים חיצוניים==

== הערות שוליים ==

קטגוריה:אירופה: אזורים
קטגוריה:מזרח אירופה
פרנץ וגנר

פרנץ וַגְנֶר (בגרמנית: Franz Wagner; נולד ב-27 באוגוסט 2001) הוא כדורסלן גרמני המשחק בעמדת הסמול פורוורד באורלנדו מג'יק מליגת ה-NBA. אחיו, מוריץ וגנר, משחק גם הוא בליגת ה-NBA במדי אורלנדו מג'יק.

==ביוגרפיה==
===ראשית הקריירה===
פרנץ וגנר נולד במינכן בגרמניה, בן דודו מו משחק אף הוא ב-NBA. 

בעונת , וגנר שיחק בחוזה כפול עבור אלבה ברלין מליגת העל הגרמנית ובלוקומוטיב ברנאו מהליגה הגרמנית השלישית. במאי 2019, וגנר זכה בתואר השחקן הצעיר המצטיין בליגה הגרמנית. במשחק השני בגמר הפלייאוף מול באיירן מינכן, וגנר קלע 14 נקודות ב-6 מ-6 מהשדה. באותה עונה, וגנר קלע 4.6 נקודות ב-12.4 דקות בממוצע למשחק.

לקראת המכללות, וגנר דורג בארבעה כוכבים. ב-6 ביולי 2019, הוא התחייב לשחק באוניברסיטת מישיגן.

===קריירת מכללות===
ב-21 באוקטובר 2019, וגנר שבר את פרק כף היד הימנית והחמיץ חמישה שבועות. הוא ערך את הופעת הבכורה שלו במכללה ב-27 בנובמבר, כשהעמיד 6 נקודות, 3 ריבאונדים וחסימה אחת ב-23 דקות במהלך הניצחון 76–83 על אוניברסיטת המדינה של איווה ברבע הגמר הפלייאוף. ב-6 בדצמבר, וגנר קלע שיא קריירה של 18 נקודות בניצחון 91–103 על אוניברסיטת איווה. ב-1 במרץ 2020, וגנר רשם את הדאבל דאבל הראשון בקריירה שלו של 18 נקודות ו-10 ריבאונדים בהפסד 63–77 לאוניברסיטת המדינה של אוהיו. בתום העונה נבחר וגנר לקבוצת הרוקיז של העונה.

בעונתו השנייה במכללה, וגנר קלע ב-14 משחקים בדאבל פיגרס ובארבעה משחקים מעל 20 נקודות. הוא העמיד ממוצעים של 13.0 נקודות למשחק עם 6.3 ריבאונדים, 30 חטיפות ו-23 חסימות. בתום העונה הוא נבחר לקבוצה השנייה של העונה על ידי המאמנים ולקבוצה השלישית על ידי התקשורת.

==קריירה מקצוענית==
ב-4 במאי 2021, וגנר הכריז על התמודדות בדראפט ה-NBA {{כ}}2021, שם נבחר בבחירה השמינית על ידי האורלנדו מג'יק.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| אורלנדו	|| 79 || 79 || 30.7 || 0.468 || 0.354 || 0.863 || 4.5 || 2.9 || 0.9 || 0.4 || 15.2
|- style="background-color: #EFEFEF;"		|| 
| 	|| אורלנדו	|| 80 || 80 || 32.6 || 0.485 || 0.361 || 0.842 || 4.1 || 3.5 || 1.0 || 0.2 || 18.6
|- style="background-color:#80BFFF; font-weight:bold;"		|| 
| קריירה || 		|| 159 || 159 || 31.7 || 0.477 || 0.358 || 0.850 || 4.3 || 3.2 || 0.9 || 0.3 || 16.9
|}

==קישורים חיצוניים==

==הערות שוליים==

קטגוריה:כדורסלנים גרמנים
קטגוריה:כדורסלני אלבה ברלין
קטגוריה:כדורסלני אוניברסיטת מישיגן
קטגוריה:בחירות דראפט של אורלנדו מג'יק
קטגוריה:כדורסלני אורלנדו מג'יק
קטגוריה:גרמנים שנולדו ב-2001
אנה פופסטפנובה

אנה גיאורגייבה דמיאנובה פופסטפנובה (בבולגרית: Анна Георгиева Дамянова Попстефанова; 16 ביולי 1915, מאקוצובו, ממלכת בולגריה – 17 ביוני 1983, הרפובליקה העממית של בולגריה) היא חסידת אומות העולם בשל השתתפותה בהצלתה של משפחת קאריו מסקופיה מגירוש למחנה ההשמדה טרבלינקה.

==סיפור ההצלה==
נולדה בכפר מאקוצובו בבולגריה למשפחת חקלאים. אביה, גיאורגי דמיאנוב יוטוב היה חבר במפלגת האיכרים של בולגריה ומקורבו של אלכסנדר סטמבוליסקי. בשלהי מלחמת העולם הראשונה נמנה עם ראשי כוחות המורדים במלך פרדיננד הראשון, אשר הקימו את "הרפובליקה של ראדומיר". הוא נתפס ונדון למוות, אך מאוחר יותר זכה לחנינה. ב-1923, במהלך ההפיכה שהובילה להדחתו ולרציחתו של ראש הממשלה אלכסנדר סטמבוליסקי, נתפס גיאורגי דמיאנוב והוצא להורג. אימה של אנה, יוֹרְדָאנָה דמיאנובה נעצרה ונכלאה בעוון מתן מסתור לבעלה המורד.

במהלך שנות ה-30 נישאה אנה לסטפן פופסטפנוב, קצין משטרה אשר סייע למשפחתה. לאחר הפלישה ליוגוסלביה נמסרו שטחי מקדוניה הווארדארית לחזקת בולגריה, וסטפן פופסטפנוב נשלח לסקופיה וכיהן כמפקד תחנת משטרה. אנה הייתה שחקנית תיאטרון והועסקה בתיאטרון הלאומי בסקופיה. במרץ 1943 נתנו בני משפחת פופסטפנוב מחסה למשפחת קאריו שעתידה הייתה להיות מגורשת למחנה ההשמדה טרבלינקה. בהמשך, בגבור הסכנה, מילטה אנה פופסטפנובה את משפחת קאריו לביתה של אנה סרצ'אג'ייבה חברתה לעבודה, ושם שהו במחסה עד שמולטו באמצעות מסמכים מזויפים לאלבניה. ב-1944, לאחר הפיכת חזית המולדת של בולגריה הוצא סטפן פופסטפנוב להורג. בהמשך, נישאה אנה בשנית. ב-21 באפריל 1983 העניק ארגון יד ושם את עיטור חסיד אומות העולם לאנה פופסטפנובה.

ביוני 1983 הלכה אנה פופסטפנובה לעולמה, לאחר התמודדות ארוכה עם מחלת הסרטן.

==קישורים חיצוניים==
* 

==הערות שוליים==

קטגוריה:בולגרים חסידי אומות העולם
קטגוריה:מצילים בשואה: בולגריה
קטגוריה:נשים בולגריות
קטגוריה:סופיה: אישים
קטגוריה:ילידות 1915
קטגוריה:נפטרות ב-1983
Ignite

"Ignite" הוא שיר של המפיק המוזיקלי הנורווגי, K-391, בשיתוף פעולה עם את הדי ג'יי הנורווגי, אלן ווקר, הזמרת הנורווגית, יולי ברגן, והזמר הדרום קוריאני, סינרי , שיצא ב-11 במאי 2018.<ref></ref> נכון ליולי 2021, השיר הושמע למעלה מ-221 מיליון פעמים בספוטיפיי.<ref></ref>

== וידאו קליפ ==
בווידאו קליפ ניתן לראות שלושה צעירים שנתקעו בצרות שונות. עם זאת, כל אחד מהם מצא אוזניות שלקח אותן ליעד שהקל עליהם את מאבקיהם, ועזרו להם למצוא את האושר האמיתי שלהם בסוף.<ref></ref> נכון ליולי 2021, הווידאו קליפ נצפה למעלה מ-397 מיליון פעמים ביוטיוב.<ref></ref>

== פרסים ומועמדויות ==
{| class="wikitable plainrowheaders" style="text-align:center;"
! שנה
! פרס
! קטגוריה
! תוצאה
|-
| 2019
|פרס שפלמן
| Årets Låt (שיר השנה)
| 
|}

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!נורווגיה (IFPI Norway)<ref></ref>
|פלטינה 3×
|180,000<small></small>
|-
!פולין (ZPAV)<ref></ref>
|זהב
|10,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אלן ווקר
קטגוריה:שירים באנגלית
קטגוריה:שירים על הצתה
God Is a Dancer

"God Is a Dancer" (בעברית: אלוהים הוא רקדן) הוא סינגל של התקליטן ההולנדי טייסטו והזמרת האנגלייה מייבל, שיצא על ידי מיוזיקל פרידום ב-20 בספטמבר 2019 כסינגל השלישי מתוך אלבום האולפן השביעי של טייסטו, The London Sessions. השיר הוצג גם כרצועת בונוס בגרסאות הדיגיטל והסטרימינג של אלבום האולפן הראשון של מייבל, High Expectations.<ref></ref> השיר נכתב על ידי טייסטו, ויולט סקייס וג'וש וילקינסון, והופק על ידי טייסטו ווילקינסון.<ref></ref> נכון ליולי 2021, הסינגל נשמע למעלה מ-161 מיליון פעמים בספוטיפיי.<ref></ref>

== רקע ==
מייבל הוציאה טיזר לשיר בחשבון האינסטגרם שלה בשורות "אתה מרגיש את האש הזאת?" (במקור: "") ו"מפני שהמוזיקה בדרך" (במקור: "Cause the Music Is on the Way") ב-17 בספטמבר 2019.<ref></ref> ב-18 בספטמבר 2019, חשף טייסטו את תאריך היציאה של הסינגל, ואת עטיפת הסינגל ברשתות החברתיות.<ref></ref> עם יציאתו של השיר, הוקם אתר ייחודי לשיר.<ref></ref><ref></ref>

== וידאו קליפ ==
הווידאו קליפ של הסינגל, הועלה לחשבון היוטיוב של טייסטו ב-20 בספטמבר 2019. נכון ליולי 2021, הווידאו קליפ נצפה למעלה מ-64 מיליון פעמים.<ref></ref>

== הופעות חיה ==
מייבל ביצעה את השיר בתוכנית הטלוויזיה האמריקאית, The Jonathan Ross Show , ב-9 בנובמבר 2019.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!הממלכה המאוחדת (BPI)
|זהב
|400,000
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי טייסטו
קטגוריה:שירי מייבל
קטגוריה:שירים באנגלית
קטגוריה:שירים שנכתבו על ידי טייסטו
קטגוריה:שירי דאנס-פופ
קטגוריה:סינגלים בהוצאת יוניברסל מיוזיק גרופ
אולם הפילהרמונית של ברלין

אולם הפילהרמונית של ברלין (בגרמנית: Berliner Philharmonie) הוא אולם קונצרטים בברלין שבגרמניה, ומשכנה של הפילהרמונית של ברלין.

אולם הפילהרמונית שוכנת בקצה הדרומי של טירגארטן וממערב לחומת ברלין לשעבר. אולם הפילהרמונית נמצא ברחוב הרברט פון קאראיין, על שם המנצח הראשי שכיהן בתזמורת. הבניין מהווה חלק ממתחם מוסדות התרבות התרבותי הסמוך לכיכר פוטסדאם.

אולם הפילהרמונית מורכב משני אולמות, האולם הגדול עם 2,440 מושבים והיכל המוזיקה הקאמרית עם 1,180 מושבים. אף על פי שהוגה יחד, האולם הקטן יותר נפתח בשנות ה-80, כעשרים שנה לאחר הבניין הראשי.
== היסטוריה ==
הנס שארון תכנן את הבניין, אשר נבנה במהלך השנים 1960–1963. הוא נפתח ב-15 באוקטובר 1963 עם הרברט פון קאראיין שניצח על הסימפוניה התשיעית של בטהובן. הוא נבנה כדי להחליף את אולם הפילהרמונית הישן, שנהרס על ידי מפציצים בריטיים ב-30 בינואר 1944, יום השנה ה-11 להפיכתו של היטלר לקנצלר. האולם הוא בניין יחיד, א-סימטרי ואוהלי, כאשר אולם הקונצרטים הראשי בצורת מחומש. גובה שורות המושבים גדל באופן לא סדיר עם המרחק מהבמה. הבמה נמצאת במרכז האולם, מוקפת במקומות ישיבה מכל עבר. מה שמכונה סידור הישיבה בסגנון כרם (עם טרסות המתנשאות מסביב לבמה תזמורתית מרכזית) היה חלוץ על ידי בניין זה, והפך למודל לאולמות קונצרטים אחרים, כולל בית האופרה של סידני (1973), אולם הקונצרטים של דנוור (1978), הגוואנדהאוס בלייפציג (1981), אולם הקונצרטים על שם וולט דיסני בלוס אנג'לס (2003), והפילהרמוניה של פריז (2014).

פסנתרן הג'אז דייב רובק והרביעייה שלו הקליטו שלוש הופעות חיות באולם; "דייב רובק בברלין" (1964), "חי בפילהרמונית של ברלין" (1970), ו"אנחנו כולנו ביחד שוב בפעם הראשונה" (1973). ההופעה החיה של מיילס דייוויס באולם משנת 1969 שוחררה גם ב-DVD.

ב-20 במאי 2008 פרצה שרפה באולם. לרבע מהגג נגרם נזק ניכר כאשר הכבאים חתכו פתחים כדי להגיע ללהבות שמתחת לגג. פנים האולם ספג נזקי מים. כבאים הגבילו את הנזק באמצעות קצף. הגורם לשריפה יוחס לעבודות ריתוך, ולא נגרם נזק חמור לא למבנה ולא לפנים המבנה. ההופעות התחדשו, כמתוכנן, ב-1 ביוני 2008 עם קונצרט של התזמורת הסימפונית של סן פרנסיסקו.

== קישורים חיצוניים ==

* 

קטגוריה:ברלין: מבנים
קטגוריה:גרמניה: אולמות קונצרטים
Living in the Past

Living in the Past (בעברית: חיים בעבר) הוא אלבום אוסף כפול של להקת הרוק המתקדם הבריטית ג'ת'רו טאל, המכיל כ-21 להיטים של הלהקה מארבעת האלבומים שהוציאו עד אז: This Was, Stand Up, Benefit ו-Aqualung לצד הקלטות מהופעות חיות של הלהקה באולם קרנגי הול בניו יורק. האלבום יצא בשנת 1972 בארצות הברית ובממלכה המאוחדת.

האלבום נקרא על שם סינגל באותו השם שיצא במאי 1969 והופיע לראשונה באלבום Stand Up מאותה שנה. הוא מכיל שני שירים, "By Kind Permission Of" ו-"Dharma for One", שהוקלטו בעת הופעה חיה באולמי קרנגי הול בניו יורק, ארצות הברית. כחלק מ"חגיגיותו" של האלבום הונפקו גרסאות רמיקס סטריאו חדשות של השירים "Love Story", "Christmas Song", "Living in the Past", "Driving Song", "A Song for Jeffrey","Teacher","Sweet Dream" ו-"The Witch's Promise"<ref></ref><ref></ref>. רבות מרצועות האלבום הופיעו בו בפעם הראשונה בארצות הברית, לאחר שהתפרסמו עד אז רק במהדורות הבריטיות של האלבומים.

בארצות הברית, Living in the Past היה האלבום הראשון של ג'ת'רו טאל שהופץ על ידי חברת קרייסליס רקורדס; האלבומים הקודמים בארצות הברית הזכירו בשורות הקרדיטים את "הפקת קרייסליס רקורדס", אולם מי שהייתה אמונה על ההפצה הייתה וורנר רקורדס. בתוך עטיפתו כתקליט הוספו מספר פריטים נוספים, בהם פוסטר ובו למעלה מ-50 תמונות של הלהקה<ref></ref>.

ב-2001 יצא מחדש בפורמט תקליטור.

== דירוגים ומיקומי שיא ==

== משתתפים ==
* איאן אנדרסון - שירה, חליל, מנדולינה, מפוחית, גיטרה אקוסטית, בללייקה, אורגן האמונד, כינור
* מייק אברהמס - גיטרה חשמלית
* מרטין באר - גיטרה חשמלית, גיטרה אקוסטית, שירת רקע, כלי הקשה
* ג'ון אוון - פסנתר, אורגן האמונד, מלוטרון, צ'מבלו, שירת רקע, כלי הקשה
* גלן קורניק - גיטרה בס, אורגן האמונד
* ג'פרי האמונד - גיטרה בס
* קלייב באנקר - תופים, כלי הקשה, שירת רקע
* בארימור בארלו - תופים

== קישורים חיצוניים ==

== הערות שוליים ==

קטגוריה:אלבומי אוסף מ-1972
קטגוריה:אלבומי ג'ת'רו טאל
קטגוריה:אלבומי אוסף באנגלית
קטגוריה:אלבומים שהגיעו למקום הראשון במצעד האלבומים הקנדי
ארנסט קלוויצקי

ארנסט קלוויצקי (בגרמנית: Ernst Kalwitzki; 3 באוקטובר 1909 – 3 בפברואר 1991) היה כדורגלן ומאמן גרמני, ששיחק בעמדת הכנף ימני.

==קריירה==
קלוויצקי היה במועדון אוניון גלזנקירכן מעיר הולדתו עד שנת 1933, ולאחר מכן עבר למועדון שאלקה 04 שמאותה העיר. באליפות גרמניה כבש בסך הכל 54 שערים ב-66 הופעות ומדורג במקום השני אחרי פריץ שפאן. קלוויצקי כבש 38 שערים ב-36 משחקי גביע גרמני וכבש 113 שערים ב-142 הופעות בגאוליגה ווסטפאלן שהייתה לליגה האזורית. הוא זכה ב-6 תוארי אליפות גרמניה וסיים שלוש פעמים כמלך השערים כשבגמר 1939 הבקיע חמישייה לרשתה של אדמירה וינה בניצחון 0–9. גם בגביע הגרמני ב-1937 הוא זכה כשבגמר נגד פורטונה דיסלדורף כבש בניצחון 1–2. קלוויצקי מעולם לא זכה לשחק במדי נבחרת גרמניה והיה קרוב לכך במשחק נגד הונגריה ב-1939 כשהיה חלק מהסגל, אך בסוף ארנסט להנר שותף במקומו.

הוא גויס בשנת 1942 לורמאכט. לאחר האימון בעיר בון קלוויצקי נשלח לחזית המזרחית, וכשנפצע הוא הגיע לעיר גוסלאר על מנת להתאושש. בתום מלחמת העולם השנייה הוא נלקח בשבי, ממנו השתחרר ושיחק לזמן קצר בקבוצות רנניה קלן ופרושיש-אולדנדורף בה סיים את הקריירה בשנת 1949. בגיל 65, הוא ואשתו ארנה עברו להתגורר בברמן עם בתם אלסבט וחתנו הלמוט יגיילסקי, שהיה גם הוא כדורגלן.

==תארים==
;שאלקה 04
*אליפות גרמניה (6): 1934, 1935, 1937, 1939, 1940, 1942
*הגביע הגרמני: 1937
;אישיים
*מלך השערים באליפות גרמניה (3): 1937, 1939, 1943

==קישורים חיצוניים==

קטגוריה:כדורגלנים גרמנים
קטגוריה:כדורגלני שאלקה 04
קטגוריה:גרמנים שנולדו ב-1909
קטגוריה:גרמנים שנפטרו ב-1991
ראם-צ'נדרה גנדי

ראם-צ'נדרה גנדי (בטמילית: இராமச்சந்திர காந்தி; 9 ביוני 1937 – 13 ביוני 2007) היה פילוסוף, סופר ומחזאי הודי. ראם-צ'נדרה היה נכדו של מהטמה גנדי מצד אביו ונכדו של צ'קרברתי רג'אגופלאצ'ארי מצד אמו.

== ביוגרפיה ==
גנדי למד פילוסופיה באוניברסיטת דלהי ובאוניברסיטת אוקספורד, בה השלים את עבודת הדוקטורט שלו<ref></ref> תחת הנחייתו של פיטר סטרוסון. הוא ידוע כמייסד של המחלקה לפילוסופיה באוניברסיטת היידראבאד . הוא גם לימד באוניברסיטת ויסווה-בהראטי , באוניברסיטת פנג'אב , במכון קליפורניה ללימודים אינטגרלים בסן פרנסיסקו ובאוניברסיטת בנגלור.

הוא מת במרכז הבינלאומי בהודו, ב-13 ביוני 2007, ארבעה ימים לאחר יום הולדתו ה-70.<ref></ref>

===משפחה===
הוא היה בנו של דבדאס גנדי (בן הזקונים של מהטמה גנדי) ולקשמי (בתו של צ'קרברתי רג'אגופלאצ'ארי). הוא אחיהם של ראג'מוהאן גנדי, גופלקרישנה גנדי וטרה גנדי בהאטצ'ארג'ה.

בתו, לילה גנדי , היא אקדמאית פוסט-קולוניאלית באוניברסיטת בראון.

== ביבליוגרפיה חלקית ==
<div class="mw-content-ltr">
* Presuppositions of Human Communication. Oxford University Press 1975, 
* Availability of Religious Ideas. Macmillan, 1976, 
* In the Footsteps of Gandhi: Conversations with Spiritual: Conversations with Spiritual Social Activists. Parallax Press, 1993, 
* Sita’s Kitchen: A Testimony of Faith and Inquiry. Wiley, 1994, 
* Svarāj: A Journey with Tyeb Mehta’s ‘Shantiniketan Triptych’. Vadehra Art Gallery, 2002,
</div>

== קישורים חיצוניים ==
* שיב ויסוונטן [https://timesofindia.indiatimes.com/india/He-was-an-original-philosopher/articleshow/2121377.cms He was an original philosopher], באתר [https://timesofindia.indiatimes.com/defaultinterstitial.cms Times of India], 14 ביוני 2007 
* [https://www.youtube.com/watch?v=-YKkNvf4XcY IN CONVERSATION - PROF. RAMACHANDRA GANDHI] ראיון עם רג'יב מהרוטרא באתר יוטיוב

== הערות שוליים ==

קטגוריה:סופרים הודים
קטגוריה:פילוסופים הודים
קטגוריה:מחזאים הודים
קטגוריה:בוגרי אוניברסיטת דלהי
קטגוריה:ילידי 1937
קטגוריה:הודים שנפטרו ב-2007
התערבות אלוהית (סרט)

התערבות אלוהית (בערבית: يد إلهية) הוא סרטו השני של הבמאי הפלסטיני אליה סולימאן משנת 2002. הסרט הוא מעין קומדיה שחורה סוריאליסטית, בסגנון המזוהה עם סולימאן. סולימאן שב לגלם את בן דמותו ES שהופיעה בסרטו הקודם כרוניקה של היעלמות. הופעתו הושוותה ליצירתם של באסטר קיטון, ג'ים ג'ארמוש וז'אק טאטי.<ref></ref><ref></ref>

== תיאור ==
הסרט מורכב ברובו מסדרת סיקוונסים קצרים המחוברים זה לזה ללא קישור הכרחי ובסגנון מופשט. הסרט ידוע בשימוש מינימלי בדיאלוג, בקצב האיטי וברפטטיביות מצד דמויותיו. 

עם זאת קיימת בסרט עלילה המתארת סיפור אהבה בין ES, פלסטיני-ישראלי המתגורר בנצרת שחברתו (מנאל חאדר) מתגוררת ברמאללה. האהבה בין השניים מתקשה להתממש בשל חוסר היכולת של השניים להיפגש, למעט במגרש מכוניות לצד מחסום צה"ל. אביו של ES, קורס בשל התמוטטות העסק ומתאשפז בבית חולים. בהתרוצצויות בין אביו הגוסס לאהבתו החולה, מנסה הבחור להחזיק את שניהם בחיים, ניסיון שנדון לכישלון. כל-זאת על רקע סיר הלחץ של החברה הישראלית, הניכור הפנים חברתי בנצרת תחת מצוקה כלכלית, ירושלים רווית המתחים והעימות המתמשך בשטחים. 

בסיקוונס סוריאליסטי מפורסם בסרט, הופעתה של האהובה מסיחה את דעתם חיילים השומרים במחסום, ומבטה מצליח לכאורה למוטט את מגדל השמירה.

== שחקנים ==
* אליה סולימאן - ES
* מנאל חדר - האישה
* דניס סנדלר ספוזניקוב - חייל ישראלי
* מנשה נוי - קצין ישראלי
== פסקול ==
הפסקול המורכב כולו ממוזיקה לא-מקורית, וכולל מוזיקה של מגוון רחב של אמנים, בהם: הזמרת הבלגית נטשה אטלס, הזמר המצרי עמר דיאב, המלחין ההודי א.ר. רהמן (A.R. Rahman), להקת האלקטרו-פופ הלבנונית סופ קילז והמפיק מירווה אחמדזאי הפועל בצרפת.

רשימת השירים:
# "I Put a Spell on You" by Natacha Atlas — 3:44
# "Ana Oual Azab" by Mohammed Abdel Wahab — 9:01
# "Fingers" by Joi — 6:34
# "Easy Muffin" by Amon Tobin — 5:03
# "Wala Ala Baloh" by Amr Diab — 5:08
# "Les Kid Nappeurs Main Theme" by Marc Collin — 4:13
# "Tango El Amal" by Nour el Houda — 3:10
# "Mumbai Theme Tune" by A.R. Rahman — 5:14
# "Definitive beat" by Mirwais — 3:58
# "Tango" by Soapkills — 3:19
# "Dub4me" by Soapkills — 3:03

== קבלה וביקורת ==

=== פרסים ===
; זכיות
* פרס חבר השופטים בפסטיבל קאן.
* פרס FIPRESCI בפסטיבל קאן.
* פרס חבר השופטים מיוחד בפסטיבל הסרטים הבינלאומי בשיקגו
* פרס האקדמיה האירופית לקולנוע לסרט לא-אירופי 

; מועמדויות
* דקל הזהב בפסטיבל קאן
* הסרט הלא-אמריקאי הטוב ביותר בטקס פרסי בודיל

== קישורים חיצוניים ==

* [https://web.archive.org/web/20070313092448/http://www.villagevoice.com/film/0304%2Cfahim2%2C41328%2C20.html Village Voice]
* [http://www.offoffoff.com/film/2003/divineintervention.php Offoffoff]
* [https://web.archive.org/web/20060319170334/http://citypaper.net/articles/2002-12-25/movies.shtml Philadelphia City Paper]

== הערות שוליים ==

קטגוריה:סרטי 2002
קטגוריה:סרטים בערבית
קטגוריה:סרטים על הסכסוך הישראלי-פלסטיני
פרדריק לנצ'סטר

פרדריק לנצ'סטר (באנגלית: Frederick William Lanchester; 23 באוקטובר 1868, לואישהאם – 8 במרץ 1946, בירמינגהם) היה ממציא בריטי, שתרם לפיתוח תעשיית הרכב, תעופה וחקר ביצועים.

== ביוגרפיה ==
פרדריק לנצ'סטר נולד בלואישהאם, שהוא חלק של לונדון למשפחת אדריכל. במשפחה היו שמונה ילדים, ומספר אחים עבדו בהמשך בחברה Lanchester Motor Company שפרדריק לנצ'סטר הקים. לאחר שנה המשפחה עברה לברייטון בה פרדריק גדל ולמד בבית הספר. הוא למד במספר מוסדות להשכלה טכנית, אך בסופו של דבר לא קיבל תעודת גמר.

בשנת 1888 לנצ'סטר התחיל לעבוד במשרד פטנטים ובאותה תקופה קיבל את הפטנט הראשון שלו. בסוף שנת 1888 פרדריק לנצ'סטר החל לעבוד בחברה לייצור מנועי גז בבירמינגהם. הוא הציע מספר שיפורים למנועים ורשם פטנט על וסת צנטריפוגלי. במקביל לעבודה בחברה הוא פתח בית מלאכה קטן בו עשה ניסויים לפיתוחים שונים.

בשנת 1893 פרדריק לנצ'סטר עזב את החברה והחל להיות עצמאי. באותה שנה הוא בנה מנוע שהעבד על בנזין. בשנת 1896 מכונית שהוא בנה עברה את הבדיקות הראשונות. המכונית כללה גלגלי שיניים אפיציקליים, הייתה מותאמת ל-3 אנשים והייתה מגיעה ל-50 קמ"ש. בשנת 1900 המכונית השתתפה במרות ל-1000 מייל וסיימה אותו עם תקלה בודדת בלבד.
בשנת 1905 הוא קיבל פטנט על מאייד.

בשנת 1901 הוקמה חברה Lanchester Engine Company שמטרתה היה לייצר מכוניות ולמכור אותם לציבור הרחב. עד לשנת 1904 החברה מכרה 350 מכוניות ואז הכריזה על פשיטת רגל. תוך זמן קצר הוקמה Lanchester Motor Company שיצרה מכוניות במשך שנים רבות. מכונית אחרונה בייצור החברה נוצרה בשנת 1956.

בשנת 1909 לנצ'סטר הצטרף ל Daimler Company כיועץ.

בשנת 1904 הוא התקין את המנוע שפיתח על סירה ובכך בנה סירת מנוע הראשונה בבריטניה.

לאחר תחילת מלחמת העולם הראשונה, לנצ'סטר החל להתעניין בחקר ביצועים. בשנת 1916 הוא פרסם את ספרו Aircraft in Warfare: the Dawn of the Fourth Arm בו פירט לראשונה את חוקי לנצ'סטר.

בסך הכול לנצ'סטר קיבל כ-400 פטנטים. על הישגיו בתחומים שונים לנצ'סטר התקבל לחברה המלכותית בשנת 1922 ובשנת 1925 ולחברה המלכותית לחקר תעופה. הוא קיבל מדליית זהב מאגודות מקצועיות בריטיות.

==קישורים חיצוניים==

* [https://royalsocietypublishing.org/doi/10.1098/rsbm.1948.0010 ביוגרפיה באתר החברה המלכותית]
* 

קטגוריה:ממציאים בריטים
קטגוריה:עמיתי החברה המלכותית
קטגוריה:חלוצי תעשיית הרכב
קטגוריה:יועצים
קטגוריה:בריטים שנולדו ב-1868
קטגוריה:בריטים שנפטרו ב-1946